Temeljem članka 57. Statuta Općine Kloštar Ivanić ( Glasnik Zagrebačke županije br. 13/21) općinski načelnik Općine Kloštar Ivanić dana 13.01.2025. godine donosi

O D L U K U

o financiranju troškova označavanja - mikročipiranja pasa

na području Općine Kloštar Ivanić u 2025. godini

I.

Općina Kloštar Ivanić financirati će troškove označavanja – mikročipiranja pasa na području Općine Kloštar Ivanić (100% troška) u 2025. godini, čiji vlasnici imaju stalno prebivalište na području Općine Kloštar Ivanić i nisu profesionalni uzgajivači pasa.

II.

Radi realizacije ove Odluke Općinski načelnik Općine Kloštar Ivanić zaključit će Ugovor o financiranju troškova označavanja - mikročipiranja pasa na području Općine Kloštar Ivanić s veterinarskim ambulantama i stanicama sa područja Općine Kloštar Ivanić odnosno sa Veterinarskom stanicom Križ.

Isplata za namjenu iz točke I. izvršiti će se na teret Proračunske stavke: 323791 – „Mikročipiranje pasa“, a na temelju ispostavljenih računa i izvješća veterinarske stanice koja uslugu provodi, uz prethodno odobrenje Jedinstvenog upravnog odjela Općine Kloštar Ivanić za obavljanje predmetne usluge.

III.

Odluka stupa na snagu danom donošenja.

KLASA: 322-01/25-01/002

URBROJ : 238-14-02-25-1

Kloštar Ivanić, 13.01.2025.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik:

Željko Filipović